GiliGold/VAD_KnessetCorpus huggingface dataset:
מיכל רוזין:
צריך להחליט – או שזה מתייחס ל-3(א), או שזה מתייחס לכל החוק ואז יש לזה משמעות של נושא חדש.
מירי פרנקל שור:
נכון שבמקור 8א נקשר ל-3(א), אבל בהמשך, לאחר דיונים שקיים יו"ר הוועדה, הוחלט בוועדה - -
מיכל רוזין:
לא הצבענו, לא הוחלט, לא כלום.
מירי פרנקל שור:
עדיין לא אושר.
מיכל רוזין:
הוצע.
מירי פרנקל שור:
גובש הנוסח שעליו הוגשו ההסתייגויות.
אוסאמה סעדי:
כשהצעתם את זה אמרנו שזה קשור ל-3(א), אבל אז שמחה רוטמן אמר שזה יחול על כולם.
אוסאמה סעדי:
בגלל זה הכנסתם את זה.
אוסאמה סעדי:
תגידו את האמת.
אוסאמה סעדי:
לא היה דיון.
אוסאמה סעדי:
היושב ראש חושב עד עכשיו, ושמענו אותו, שזה קשור ל-3(א).
מיכל רוזין:
הוא אמר את זה.
מירי פרנקל שור:
יכול להיות שטעינו ואז נחזיר את זה לדיון בוועדה.
מירי פרנקל שור:
הנוסח, לעמדתנו, משקף את החלטת הוועדה, וזה הנוסח שעליו הוגשו ההסתייגויות.
מירי פרנקל שור:
אם לא יהיה שינוי בהחלטה של ועדת הכנסת לגבי נושא חדש, זה הנוסח שיגיע להצבעה.
מירי פרנקל שור:
לגבי השאלה אם הסעיף הזה חורג מגדר הנושא, לעמדתנו לא, הוא עדיין נמצא בספרה הביטחונית, הוא עדיין נמצא בגדר הצעת החוק.
ניר אורבך:
הצבעה על הגדרת סעיף 8א כנושא חדש.
ניר אורבך:
מי בעד הגדרת הסעיף כנושא חדש, ירים את ידו?
ניר אורבך:
בעד – 1
ניר אורבך:
נצא עכשיו להפסקה.
ניר אורבך:
הישיבה ננעלת בשלב זה.
איתן גינזבורג:
טוב, חברי הכנסת, אני מתכבד לפתוח את ישיבת ועדת הכנסת.
איתן גינזבורג:
ואנחנו דנים בבקשה של חבר הכנסת יואב קיש לרוויזיה.
איתן גינזבורג:
מכיוון שחברי הכנסת קיש אינו נוכח, אנחנו רואים את הרוויזיה ככזו שנדחתה.
איתן גינזבורג:
ועל כן אני מודה שוב לכל חברי הוועדה, לכל עובדי הכנסת, משמר הכנסת, היועצים המשפטיים, צוות הוועדה וכל העובדים.
איתן גינזבורג:
ונתראה אחרי הפגרה.
איתן גינזבורג:
ישיבה זו נעולה.
איתן גינזבורג:
בוקר טוב לכולם.
איתן גינזבורג:
אני מבקש לאפשר לחברי הכנסת מקום לשבת מסביב לשולחן.
דוד אמסלם:
הייתם צריכים לעשות במקום יותר גדול.
דוד אמסלם:
אם הייתה לכם כוונה טובה ולא לשואו, אז בואו תעשו את זה.
דוד אמסלם:
לא הבנתי, אתה קובע.
איתן גינזבורג:
אז תן לי עכשיו לנהל את הדיון.
דוד אמסלם:
גם היום אתם גונבים, כשאתם 60, וכבר התפרקתם.
איתן גינזבורג:
עוד לא התחלנו, דודי.
איתן גינזבורג:
תן לי רגע.
דוד אמסלם:
עוד לא התחלנו ותראה מה אתם עושים.
דוד אמסלם:
מה יקרה כשתתחילו?
איתן גינזבורג:
אני סומך עליך.
איתן גינזבורג:
בבקשה, אני רואה פה חברי כנסת שעומדים, אז תאפשרו להם מקום, ובטח לחברי הוועדה שצריכים להיות נוכחים לאורך כל הדיון.
דוד אמסלם:
אתם הרי מתביישים במה שאתם עושים.
דוד אמסלם:
הכנסתם אזרחים עוד לפני שהגענו.
איתן גינזבורג:
יש פה גם הרבה מאוד יועצים.
איתן גינזבורג:
אני מציע שיועצים – יש פה לשכות שלמות.
איתן גינזבורג:
יועץ אחד לכל חבר כנסת נראה לי מספיק, ואם יהיה צורך גם נוציא יועצים.
איתן גינזבורג:
אז תאפשרו למי שבאמת נדרש להיות פה בדיון להיות בדיון כדי שנוכל לנהל אותו.
עמיחי שיקלי:
חבר הכנסת גינזבורג, אני מבקש שיתאפשר למועמדים של הרשימה להיכנס.
עמיחי שיקלי:
כי הוציאו אנשים לפני תחילת הדיון, וזה לא מקובל.
עמיחי שיקלי:
הם צריכים להיות פה.
איתן גינזבורג:
ראשית אני רוצה להביע את תנחומיי ולהשתתף בצערו של יושב-ראש ועדת הכנסת, חבר הכנסת ניר אורבך, שאמו יעל נפטרה השבוע, וגם חמותו זלדה שנפטרה גם היא השבוע.
איתן גינזבורג:
אני שולח מכאן חיבוק חזק וחיזוק למשפחת אורבך כולה שעוברת שבוע כואב במיוחד.
איתן גינזבורג:
יהי זכרן ברוך.
איתן גינזבורג:
ניר אורבך ביקש ממני למלא את מקומו בניהול הדיון היום, ולכן אני אנהל את הדיון.
איתן גינזבורג:
על סדר היום פניית יושב-ראש ימינה, ראש הממשלה נפתלי בנט, להכריז על חבר הכנסת עמיחי שיקלי כעל פורש מסיעת ימינה לפי סעיף 6א לחוק יסוד: הכנסת.
איתן גינזבורג:
חברים, אנחנו לא נמצאים בדיון רגיל.
איתן גינזבורג:
זה דיון לא רגיל שלא קורה הרבה בכנסת.
איתן גינזבורג:
זה דיון אישי ויש לו אופי שונה משאר הדיונים בוועדה.
קריאה:
אופי נכלולי.
איתן גינזבורג:
יש עלינו, חברי הוועדה, אחריות גדולה להיכנס ולהקשיב לדברים.
אמיר אוחנה:
סליחה, יש פה עיתונאים בחוץ.
אמיר אוחנה:
יש פה עורכת הדין כנרת בראשי.
אמיר אוחנה:
אני מבקש להכניס.
איתן גינזבורג:
אני מבקש לא להפריע לי כשאני מדבר בדברי הפתיחה שלי, וזה נראה לי הדבר הכי מינימאלי שאפשר לבקש.
אמיר אוחנה:
לא, הדבר הכי מינימלי שהדיון הזה יהיה פומבי, פתוח, כפי שצריך להיות.
איתן גינזבורג:
עוד לא התחיל הדיון, וכבר מפריעים ליושב-ראש לדבר.
דוד אמסלם:
קודם כל תתנהל בכלל בפתיחה כמו בן-אדם.
דוד אמסלם:
טוב שלא השארת אותנו בחוץ ואמרת שלא נותנים לך לדבר.
איתן גינזבורג:
צודק.
דוד אמסלם:
אז אני מבקש, תעצור את הדיון, קח אותנו לאולם יותר גדול.
איתן גינזבורג:
אני מבקש ממך לא להפריע לי.
דוד אמסלם:
לא רוצה.
איתן גינזבורג:
תפסיק עם זה, דודי.
דוד אמסלם:
אתה לא תעשה מה שאתה רוצה.
דוד אמסלם:
העוזרים שלנו לא יכולים להיות בחוץ.
איתן גינזבורג:
אני מבקש ממך לא להפריע.
איתן גינזבורג:
טוב שלא הבאתם אותנו לאיזה מקלט קטן ועשיתם דיון מהיר.
איתן גינזבורג:
אני קורא אותך לסדר פעם ראשונה, חבר הכנסת אמסלם.
איתן גינזבורג:
אני קורא אותך לסדר פעם ראשונה.
דוד אמסלם:
לא מתבייש.
דוד אמסלם:
בושה וחרפה.
דוד אמסלם:
עוד שמו אותך יענו אתה הכי ממלכתי ביניהם.
איתן גינזבורג:
אני קורא אותך לסדר פעם שנייה.
דוד אמסלם:
תקרא כמה שאתה רוצה.
קטי קטרין שטרית:
איתן, אולי באמת לעבור לאולם גדול יותר.
יצחק פינדרוס:
שימו לב, הגיע לפה איש שהוא לא חבר כנסת ויש לו מקום.
יצחק פינדרוס:
האיש הזה שם שיושב הוא לא חבר כנסת ויש לו מקום.
אמיר אוחנה:
תעשה הפסקה חמש דקות ונעבור לאולם גדול.
איתן גינזבורג:
תאפשרו לי לנהל את הדיון.
איתן גינזבורג:
לא נעבור לאולם אחר.
יצחק פינדרוס:
האיש הזה שיושב ליד קינלי הוא לא חבר כנסת ויש לו מקום.
אמיר אוחנה:
תעשה הפסקה של חמש דקות ונעבור לאולם גדול.
יצחק פינדרוס:
הוא לא חבר כנסת ויש לו מקום.
אמיר אוחנה:
תעשה חמש דקות הפסקה ונעבור לאולם אחר.
איתן גינזבורג:
הדיון התחיל.
יואב קיש:
מה אתה מסתיר?
יצחק פינדרוס:
יש פה אחד בשם מתן כהנא שהוא לא חבר כנסת, יושב כאן, וחבר כנסת עומד.
איתן גינזבורג:
חבר הכנסת פינדרוס, אני מודה לך.
יואב קיש:
ממתי עורכי דין של מתן כהנא צריכים להיות פה?
איתן גינזבורג:
אם כל אחד ייתן ייעוץ הדיון הזה לא יתקיים.
איתן גינזבורג:
והוא יתקיים כסדרו, ואני מבקש מכם לאפשר לי לנהל את הדיון הזה.
קטי קטרין שטרית:
אבל חברי כנסת עומדים, איתן.
איתן גינזבורג:
אני מבין את זה.
איתן גינזבורג:
גם השולחן מוגבל.
יואב קיש:
למה שני עורכי דין צריכים לשבת שם כשחברי כנסת עומדים?
איתן גינזבורג:
חבר הכנסת פינדרוס, אני קורא אותך לסדר פעם ראשונה.
איתן גינזבורג:
די.
איתן גינזבורג:
אל תנהלו את הדיון.
יצחק פינדרוס:
יש התנהלות מינימלית.
יצחק פינדרוס:
האדונים האלה הנכבדים, עמיחי ויינברג וכל האדונים האלה, שייתנו מקום לחברי הכנסת.
איתן גינזבורג:
חבר הכנסת פינדרוס, אני מבקש ממך לאפשר לי לנהל את הדיון.
איתן גינזבורג:
חברים, נא להוציא יועצים שיאפשרו מקום של אנשים.
איתן גינזבורג:
גם באולם נגב אין יותר מקום בשולחן מאשר בשולחן הזה.
איתן גינזבורג:
פה התנהל דיון של 30 חברי ועדה בהסרת חסינות של חיים כץ והדברים התנהלו בשקט ובמנוחה, עם עורכי דין והיועץ המשפטי לממשלה.
איתן גינזבורג:
אני מבקש מכם לאפשר לנהל את הדיון כסדרו.
יצחק פינדרוס:
מתן כהנא הוא חבר כנסת?
איתן גינזבורג:
אני מבקש ממך לא להפריע יותר.
יואב קיש:
איתן, מה הבעיה שאחד מעורכי הדין יקום ואבי מעוז ישב?
קטי קטרין שטרית:
עמיחי, אנחנו אוהבים אותך.
קטי קטרין שטרית:
כולנו באנו בשבילך.
אופיר כץ:
למה רם שפע צריך לעבוד?
אופיר כץ:
למה בועז, יו"ר הקואליציה החדש, צריך לעמוד?
איתן גינזבורג:
יועצים של חברי כנסת, נא לצאת החוצה.
אופיר כץ:
גם יבגני סובה עומד.
אופיר כץ:
תראה כמה חברי כנסת עומדים.
אופיר כץ:
רם שפע, זה לא תקין שאתה עומד.
יואב קיש:
איתן, תוציא את כל היועצים, שישבו חברי כנסת מאחורה, אבל שיהיה סדר.
יואב קיש:
ממתי עורכי דין יושבים, אני לא מבין.
יואב קיש:
אתם מייצגים את מתן כהנא?
יואב קיש:
זה דיון משפטי שלו?
יצחק פינדרוס:
ממתי שר שלא חבר כנסת יושב בדיון שיפוטי?
קטי קטרין שטרית:
הנה יולי, עוד חבר כנסת שאין לו מקום.
איתן גינזבורג:
אני מבקש מכל היועצים לצאת החוצה.
קטי קטרין שטרית:
ברוח טובה, עדיף לעשות הפסקה ולעבור לאולם אחר.
איתן גינזבורג:
אני מבין מה שאת אומרת.
יבגני סובה:
קטי, זה מה שהוא מסביר.
יבגני סובה:
בשולחן באולם נגב וירושלים יש פחות מקום לחברי כנסת מאשר בחדר הזה.
יבגני סובה:
אתם לא שומעים מה שהוא אומר.
יבגני סובה:
יש יועצים שלא צריכים להיות פה, וחברי הכנסת שלא מצביעים ישבו בשורה השנייה וכך תיפתר הבעיה.
אופיר כץ:
יבגני, חברי כנסת שלא מצביעים זה כל האופוזיציה.
אופיר כץ:
שכחת מה עשיתם.
קטי קטרין שטרית:
יבגני, לפתוח את זה למה אנחנו לא מצביעים?
שלמה קרעי:
יחס של 9:6, אתם לא מתביישים?
אופיר כץ:
זה לא היה, זה מוזר, אבל זה אתם עשיתם.
דוד אמסלם:
יבגני, עוד מעט תרגישו איך זה נראה.
יצחק פינדרוס:
דודי, אבל צריך לעשות את זה 10:5, לא 9:6.
יבגני סובה:
אמסלם, זה לא האיום הקלאסי שלך.
יבגני סובה:
תן את האיום הקלאסי שלך.
דוד אמסלם:
חכו עוד כמה חודשים, יבגני.
דוד אמסלם:
כבר אין לכם ממשלה, אתם כבר נשחטתם.
דוד אמסלם:
חכו עוד כמה חודשים תראו מה נעשה.
איתן גינזבורג:
יועצים פרלמנטריים לצאת החוצה.
איתן גינזבורג:
אני לא אבקש את זה פעם נוספת.
אופיר אקוניס:
אני מבקש להחזיר את יו"ר פורום ההורים השכולים לדיון.
אופיר אקוניס:
זה דבר שלא היה כדוגמתו.
איתן גינזבורג:
אף אחד לא נכנס.
אמיר אוחנה:
איתן, מוציאים את יו"ר פורום ההורים השכולים.
אמיר אוחנה:
תן לו להישאר.
איתן גינזבורג:
כל אחד והבקשה שלו.
אמיר אוחנה:
זה אבא שכול, עזוב אותו.
אופיר אקוניס:
אדוני היושב-ראש - - -
איתן גינזבורג:
אני מציע לך לא לקחת את זה לשם.
אופיר אקוניס:
לא לקחת את זה לשם?
אופיר אקוניס:
יו"ר פורום ההורים השכולים?
אופיר אקוניס:
זה דבר שלא היה.
אופיר אקוניס:
להרחיק את יו"ר פורום ההורים השכולים, זה דבר שלא ראיתי.
אופיר אקוניס:
איתן, אני מבקש ממך להחזיר אותו לדיון.
איתן גינזבורג:
אני מבין, כל אחד מבקש את החבר שלו.
קטי קטרין שטרית:
זה לא חבר.
אופיר אקוניס:
אני מבקש ממך להחזיר את יו"ר פורום ההורים השכולים לדיון.
אופיר אקוניס:
זאת בקשתי.
אופיר אקוניס:
אם אתה לא מקבל את בקשתי, שהציבור ידע את זה.
איתן גינזבורג:
אם יש יועצים נוספים שצריכים לצאת אז שיצאו.
איתן גינזבורג:
אם לא, נפתח את הדיון.
אופיר אקוניס:
דודי, דבר שלא היה כדוגמתו בתולדות הכנסת.
אופיר אקוניס:
יו"ר פורום ההורים השכולים מוצא.
אופיר אקוניס:
איתן, זה לא לכבודך ולא לכבוד הכנסת.
אופיר כץ:
גם את המשפחות השכולות בנט רימה.
אורית סטרוק:
איתן, אתה לא באמת הוצאת את בועז קוקיא החוצה.
אופיר אקוניס:
אדוני היושב-ראש, אני מבקש ממך להחזיר אותו לאולם, נקודה.
אופיר אקוניס:
ואם אתה לא מחזיר אותו, שידעו שאתה לא מחזיר אותו.
איתן גינזבורג:
אני מבקש מחברי הכנסת שהם חברי הוועדה, לפחות שהם ישבו סביב השולחן.
אופיר אקוניס:
אם אפשר להפעיל מיקרופונים זה יהיה נחמד.
אופיר כץ:
אם אפשר לא לסתום את הפיות שלנו.
אופיר כץ:
למרות שאתם רגילים בסתימת פיות.
איתן גינזבורג:
חברי הכנסת, אני רוצה להמשיך, ברשותכם.
איתן גינזבורג:
נא לסגור את הדלת.
איתן גינזבורג:
כמו שפתחתי ואמרתי, אנחנו לא נמצאים היום בדיון לא רגיל.
איתן גינזבורג:
לא קורה הרבה בכנסת.
איתן גינזבורג:
זה דיון אישי ויש לו אופי שונה משאר הדיונים בוועדות, וגם בוועדה הזאת, ואנחנו היום נמצאים בדיון שבו אנחנו צריכים להיות פה עם לב פתוח ונפש חפצה כדי להקשיב לדברים ולהכריע.
איתן גינזבורג:
מכיוון שההחלטה שתתקבל בסופו של דיון – יש לה משמעות מאוד מאוד כבדה ביחס לעתידו הפוליטי של חבר הכנסת שיקלי, שהוא אחד מחברינו כאן, ואני בטוח שההחלטה לא תהיה קלה לאף אחד.
שלמה קרעי:
רק שיפתחו מיקרופונים, אדוני היושב-ראש.
איתן גינזבורג:
מדובר בחבר בבית הזה, וזו לא החלטה שקורית כל יום.
איתן גינזבורג:
אני מקווה שהדיון יתנהל בצורה מכובדת.
שלמה קרעי:
אתם לא יכולים לסתום מיקרופונים בדיון כזה, אדוני היושב-ראש.
איתן גינזבורג:
ההשלכות על ההחלטה הזאת, כפי שארבל תפרט, מפורטות כמובן בחוות הדעת ששלחה היועצת המשפטית של הוועדה.
איתן גינזבורג:
אני מקווה שחברי הכנסת, ובעיקר חברי הוועדה, קראו את חוות הדעת ומבינים שההשלכות הם גם על ההגבלה על - - -
יואב קיש:
ממתי לא פותחים מיקרופונים לחברי כנסת?
יואב קיש:
איתן, אתה משתיק אותנו בכוונה?
יואב קיש:
תפתח את המיקרופונים.
שלמה קרעי:
היועצת המשפטית, סתמו לנו את הפה.
שלמה קרעי:
אין מיקרופונים.
איתמר בן גביר:
למה המיקרופונים שלנו לא עובדים?
שלמה קרעי:
לא יכול להיות שאין לנו יכולת להעיר הערות ביניים.
איתן גינזבורג:
אנחנו נבקש שיטפלו בזה.
קטי קטרין שטרית:
מה יש לטפל?
איתן גינזבורג:
אני רוצה להדגיש, לשני הצדדים בדיון הזה תינתן - - -
איתמר בן גביר:
למה אתם סוגרים מיקרופונים?
יואב קיש:
זו הוראה שלך, איתן.
יואב קיש:
הם מחכים להוראה ממך לפתוח את המיקרופונים.
איתן גינזבורג:
חבר הכנסת קיש, תן לי בבקשה לנהל את הדיון.
איתמר בן גביר:
אבל זו סתימת פיות.
איתמר בן גביר:
אתה מונע מאתנו לדבר.
איתן גינזבורג:
לשני הצדדים תינתן זכות דיון רחבה, ואני מתכוון להבטיח שהזכות הזאת תכובד.
אמיר אוחנה:
אתה מבטיח שאנחנו לא נישמע פה.
איתן גינזבורג:
כרגע מי שיישמע זה אני.
איתן גינזבורג:
היחידי כרגע שיישמע זה אני.
שלמה קרעי:
גם הערות ביניים מותר בדיון כזה.
יואב קיש:
זה רק מייצר עוד הפרעות שאתם לא נותנים מיקרופונים.
איתן גינזבורג:
אני בטוח שמיקרופונים עכשיו יידלקו ויהיה שקט, דממה.
שלמה קרעי:
גם הערות ביניים צריכות להישמע.
איתן גינזבורג:
אנחנו ניתן את זכות הטיעון לשני הצדדים, נקשיב להם, נבטיח שהזכות שלהם תכובד על ידי כולם.
איתן גינזבורג:
נשמע את בקשת הסיעה ולאחר מכן נקשיב לחבר הכנסת עמיחי שיקלי, לעורך דינו כמובן, עו"ד גיא בוסי, שיתייחס לדברים.
איתן גינזבורג:
נסתכל על התמונה המלאה, נבחן את הדברים ונצביע על ההתרשמות שלנו ממה שייאמר כאן.
איתן גינזבורג:
כאמור, ההצבעה בדיון כאן היא ללא משמעת קואליציונית.
איתן גינזבורג:
יש פה הצבעה אישית לפי שיקול דעת חברי הוועדה.
איתמר בן גביר:
אתה באמת באת בלי שיקול דעת?
איתמר בן גביר:
נו, באמת.
יצחק פינדרוס:
מה שנפתלי בנט יגיד אתם תצביעו.
איתן גינזבורג:
הדיון הוא מעין שיפוטי והוא מחייב את חברי הכנסת, ובעיקר את חברי הוועדה, לכללי התנהגות מיוחדים.
איתן גינזבורג:
מי שנכח בדיון על חסינות של חבר הכנסת חיים כץ, אלו בערך אותם כללי דיון כפי שנקבעו בתקנון.
איתן גינזבורג:
חברי ועדה שירצו להצביע צריכים להיות נוכחים בלפחות 50% מזמן הדיון, שוב, על מנת שיוכלו לגבש דעה רחבה ומעמיקה ביחס לעמדות שני הצדדים.
שלמה קרעי:
ארבל, לא יכול להיות שאין מיקרופון.
אמיר אוחנה:
אתה סוגר את המיקרופונים בדיון?
איתן גינזבורג:
ולצורך כך, כמקובל, צוות הוועדה יעשה רישום של שמות חברי הוועדה.
איתן גינזבורג:
מי שיצא מהדיון ולא יהיה נוכח ביותר מ -50% מהדיון לא יוכל להצביע.
דוד אמסלם:
אין דבר כזה שהמיקרופונים סגורים.
אמיר אוחנה:
אתה לא תנהל את הדיון הזה, איתן.
אמיר אוחנה:
מה זה?
יואב קיש:
תפתח את המיקרופונים, איתן.
איתן גינזבורג:
אני מבקש מכם לא להפריע.
שלמה קרעי:
אדוני היושב-ראש, תעזבו את העו"ד של שיקלי.
שלמה קרעי:
הוא לא שומע אותך.
שלמה קרעי:
מה זה הדבר הזה?
איתן גינזבורג:
הוא לא שומע בגללכם.
שלמה קרעי:
לא, הוא לא שומע כי אתה סתמת את הפה.
איתן גינזבורג:
אם הייתם בשקט הוא היה שומע.
שלמה קרעי:
תפתח מיקרופונים, כמו שצריך, תפסיק להיות דיקטטור ואולי אנחנו נסתום את הפה.
אמיר אוחנה:
זה סתימת פיות.
אמיר אוחנה:
זה מה שאתם עושים עכשיו.
אמיר אוחנה:
תפתחו את המיקרופונים כמו כל דיון בכל ועדה בכל שנות הכנסת.
איתן גינזבורג:
אני מאפשר את הגברת קולי על פני קולכם כי אתם לא מאפשרים לי לדבר.
אמיר אוחנה:
אנחנו נאפשר לך לדבר.
אמיר אוחנה:
אתה לא תסתום לנו את הפה.
שלמה קרעי:
איתן, אתה לא מנהל כאן הופעה פרטית.
שלמה קרעי:
זה דיון שאפשר להשמיע הערות ביניים.
קטי קטרין שטרית:
איתן, ממה אתם מפחדים?
קטי קטרין שטרית:
תפתחו את המיקרופונים.
יואב קיש:
מי שיפריע, תוציא.
יואב קיש:
אבל אתה לא יכול.
אמיר אוחנה:
כבר ניהלת דיונים סוערים ויכולת להם, אבל אף פעם לא עשית דבר כזה.
אמיר אוחנה:
זה לא נעשה אף פעם בכנסת.
יואב קיש:
ממתי מדבר יושב-ראש בלי שיש מיקרופונים?
מירי רגב:
איפה הייעוץ המשפטי?
יריב לוין:
איזה ייעוץ משפטי יש פה בכלל?
מירי רגב:
הייעוץ המשפטי, מה קורה?
מירי רגב:
נראה אתכם עוד חצי שנה, ארבעה חודשים, אומרים משהו על ההתנהלות שלנו בוועדות.
איתן גינזבורג:
תודה רבה, חברת הכנסת רגב.
איתן גינזבורג:
אני לא מתרשם שפיך סתום.
קטי קטרין שטרית:
ממה אתם מפחדים?
איתמר בן גביר:
תפתחו את המיקרופון, מה הבעיה?
קטי קטרין שטרית:
שהציבור לא ישמע אותנו?
קטי קטרין שטרית:
הציבור שומע אותנו.
אופיר כץ:
אלו שכאילו חברים שלך טינפו עליך ולא סגרת להם מיקרופון.
איתן גינזבורג:
אחרי שאסיים לומר את דבריי ושישתרר שקט באולם, כל אחד יוכל לדבר, כל אחד יוכל להישמע בצורה מכובדת באמצעות המיקרופונים.
איתן גינזבורג:
רק תאפשרו לנהל דיון.
שלמה קרעי:
אולי תבקש שיביאו סלוטייפ לסתום לנו את הפה?
איתן גינזבורג:
חברת הכנסת רגב, כשאת היית יושבת-ראש ועדה לא הפריעו לך בצורה כזאת ולא אפשרת לאחרים.
איתן גינזבורג:
מכיוון שהייתי רבות בדיונייך, מעולם לא אפשרת דבר כזה.
אמיר אוחנה:
אנחנו מרימים את הקול כי אתה סותם את המיקרופונים.
אמיר אוחנה:
איתן, זה לא יעבוד ככה.
אמיר אוחנה:
תפתחו את המיקרופונים הדיון יתנהל, כמו שידעת לנהל דיונים סוערים בעבר.
איתן גינזבורג:
אתם מפריעים לי.
אמיר אוחנה:
אנחנו מפריעים לך כי אתה סותם לנו את הפה.
איתן גינזבורג:
אני לא סותם לך את הפה.
איתן גינזבורג:
המיקרופונים יידלקו מיד אחרי שאסיים את דבריי.
איתמר בן גביר:
אתה הופך את הדיון לבעייתי.
איתמר בן גביר:
תפתח את המיקרופונים.
איתמר בן גביר:
תן לאופוזיציה גם לדבר.
שלמה קרעי:
סתימת הפיות שלכם לא תכסה על הבושה של הדיון הזה.
איתן גינזבורג:
חברת הכנסת גולן, או שתשבי או שתצאי.
מאי גולן:
אין לי איפה לשבת.
איתן גינזבורג:
יש כיסאות ריקים מאחורי חבר הכנסת אקוניס.
שלמה קרעי:
סתימת הפיות לא תכסה על הביזיון של הדיון הזה.
יואב קיש:
שיפתח את המיקרופון.
איתן גינזבורג:
חבר הכנסת קיש, אני הודעתי לך שאני אדליק את המיקרופון בתום דבריי.
איתן גינזבורג:
אז די, אל תפריעו לי.
יואב קיש:
זה לא מקובל.
יואב קיש:
זה שהודעת לי זה לא הופך את זה למקובל.
איתמר בן גביר:
אבל אתה מפריע לנו לדבר.
איתמר בן גביר:
אתה מפריע לנו את חופש הביטוי.
איתן גינזבורג:
חבר הכנסת בן גביר, אני קורא אותך לסדר פעם ראשונה.
איתן גינזבורג:
אפילו את דברי הפתיחה הבסיסיים אתם לא נותנים לי לקיים.
איתן גינזבורג:
כל פעם תמצא נושא אחר למה אני לא יכול לדבר.
איתן גינזבורג:
תנו לי לדבר.
איתן גינזבורג:
תנו לי לפתוח את הדיון בצורה מכובדת.
איתן גינזבורג:
הדיון עוד לא התחיל, לא נשמע אפילו טיעון אחד ואתם כבר לא מאפשרים לי לדבר.
שלמה קרעי:
תכבד אותנו ואל תתייחס כמו בגנון כאן.
שלמה קרעי:
תפתח מיקרופונים כמו בכל דיון.
שלמה קרעי:
מה זה?
איתן גינזבורג:
בתום הדיון הזה, במידה ובסופו יוכרז חבר הכנסת שיקלי כפורש, יש לו כמובן על פי חוק זכות ערעור לבית המשפט המחוזי בירושלים בהרכב של שלושה שופטים.
איתן גינזבורג:
גם מהסיבה הזאת אני מבקש מחברי הוועדה ומחברי הכנסת בכלל להתנהל באופן מסודר, מכובד, ממלכתי, באופן כזה שהפרוטוקול ישקף את כל הדברים החשובים שייאמרו בדיון הזה.
שלמה קרעי:
אבל סתמת לנו את הפה, איך הפרוטוקול ישקף?
איתן גינזבורג:
זו לא נראית לי בקשה מוגזמת מנבחרי ציבור, ואני מבקש שתכבדו אותה.
איתן גינזבורג:
אנחנו נכבד כל אדם שידבר כאן, כל חבר כנסת.
איתן גינזבורג:
אני מבקש שלא יפריעו לאף אחד מחברי הכנסת שידברו כאן, ואני מבקש שתהיו מספיק קשובים ומספיק סבלניים גם לשמוע עמדות שלא מקובלות עליכם.
איתן גינזבורג:
אני מזכיר, זהו דיון מעין שיפוטי, צריך להקשיב לשני הצדדים.
איתן גינזבורג:
גם כשהדברים לא נראים לנו לא חייבים להפריע.
איתן גינזבורג:
אני מבקש לא להפריע, ואני אקפיד שיתקיים פה דיון הגון ושלא יתקיים פה קרקס וגם לא גנון.
איתן גינזבורג:
בטבלטים שנמצאים בפניכם מונחים מסמכים שונים, שחלקם גם הועברו לכם מראש.
איתן גינזבורג:
גם פניית ראש הממשלה, שנספחיו - -
שלמה קרעי:
איפה הוא?
שלמה קרעי:
למה הוא לא פה?
איתן גינזבורג:
- - ושל התבטאויות של חבר הכנסת שיקלי.
איתן גינזבורג:
מסמך של התבטאויות שמסר חבר הכנסת שיקלי.
מירי רגב:
זה כמו שוסי, אתה לא יודע - - - משלוח.
איתן גינזבורג:
חוות דעת של היועצת המשפטית לוועדה בדבר מהות הדיון בסוגיה שעומדת להכרעה ומסמכי החקיקה של תיקון מספר 12 לחוק יסוד: הכנסת, שהסדיר את ההוראות בדבר פרישה והתפלגות שמצורפים לכם לפי בקשתו של חבר הכנסת שיקלי.
שלמה קרעי:
איפה יוזם הדיון?
שלמה קרעי:
למה יוזם הדיון לא כאן?
שלמה קרעי:
אני מבקש ממך לא להפריע, חבר הכנסת שיקלי.
שלמה קרעי:
אני לא אעיר לך פעם נוספת.
מירי רגב:
אמרתי לך, הוא עסוק במשלוח.
מירי רגב:
הוא לא יכול, הוא - - -
שלמה קרעי:
יש תקדים לזה שיוזם הדיון לא נמצא?
איתן גינזבורג:
חברת הכנסת מירי רגב, אני קורא אותך לסדר פעם ראשונה.
מירי רגב:
עוד לא התחלנו.
איתן גינזבורג:
נכון, ואת לא מפסיקה להפריע לי.
איתן גינזבורג:
חברי הכנסת, נא לשבת.
איתן גינזבורג:
כולם לשבת.
איתן גינזבורג:
אתם מסתכלים בפייסבוק, אתם עכשיו באיזה מן זמן איכות חברתי.
איתן גינזבורג:
אפשר לקיים את זה גם מחוץ לדיון הוועדה.
איתן גינזבורג:
הדיון יתקיים באופן הבא.
איתן גינזבורג:
ראשית אני אתן ליועצת המשפטית של הוועדה להרחיב על המשמעויות המשפטיות של הדיון.
איתן גינזבורג:
לאחר מכן יציג את בקשתו של ראש הממשלה, השר מתן כהנא, או עורכי הדין של ימינה.
איתן גינזבורג:
אחריו ישיב חבר הכנסת שיקלי או עורך דינו גיא בוסי.
איתן גינזבורג:
לאחר מכן יחל הדיון.
אורית סטרוק:
איתן, איך אתה מרגיש עם זה שמאי עומדת?
אורית סטרוק:
יושבים על הברכיים שלי.
אורית סטרוק:
זה לא נורמלי.
אורית סטרוק:
אתה לא מקשיב למה שאני אומרת.
איתן גינזבורג:
אני עכשיו מדבר, אני לא אקשיב לאף אחד.
איתן גינזבורג:
אחרי שנשמע את שני הצדדים יתחיל דיון של חברי הכנסת שיוכלו להתבטא ולשאול שאלות בצורה מסודרת, רק על פי קבלת זכות דיבור ממני.
איתן גינזבורג:
לאחר מכן, לאחר שחברי הכנסת ידברו ויתבטאו בנושא הזה, נאפשר לשר כהנא להשיב לדברים ככל שהוא יבקש, וכמובן לעורכי הדין וגם לחבר הכנסת שיקלי לסכם ולהשיב לדברים שנשמעו פה בדיון באמצעות עורך דינו, או שהוא בעצמו, ולאחר מכן נקיים הצבעה בדבר הדברים שנשמעו פה.
אורלי לוי אבקסיס:
צריך לשאול שאלה עניינית.
איתן גינזבורג:
למה את חייבת לשאול שאלה עניינית באמצע דבריי?
איתן גינזבורג:
תבקשי בקשה ואני אאפשר לך, תשאלי שאלה עניינית.
קטי קטרין שטרית:
אבל אתה מדבר 20 דקות.
קטי קטרין שטרית:
מתי אתה מפסיק?
קטי קטרין שטרית:
אתה כל הזמן אומר "דבריי", ואתה לא מפסיק לדבר.
איתן גינזבורג:
באמת, חברת הכנסת שטרית, אני מודה לך.
קטי קטרין שטרית:
יש פה דברים עקרוניים.
קטי קטרין שטרית:
תפתח את המיקרופון.
אורלי לוי אבקסיס:
איתן, על טוהר הדיון, שאלה משפטית.
אופיר כץ:
מתי חברי הכנסת מדברים?
אורלי לוי אבקסיס:
לפני הדיון, איתן.
אורלי לוי אבקסיס:
על טוהר הדיון, שאלה משפטית.
איתן גינזבורג:
אני מבקש לסיים.
איתן גינזבורג:
כשחבר הכנסת שיקלי וגם בא כוחו פנו אלי בימים האחרונים בבקשות שונות שנוגעות למועדי הישיבה ולסדרי הדיון, השבתי להם שאני לא מוצא לנכון לחרוג מהמקובל בדיוני ועדות הכנסת בכלל, וגם בדיונים מעין שיפוטיים.
איתן גינזבורג:
חבר הכנסת שיקלי עתר לבג"ץ ואתמול התקיים דיון שבמהלכו הוא משך את העתירה.
דוד אמסלם:
אתה משחק לנו אותה עכשיו שקלת - - - עזוב אותך, אתם יש לכם עניין לפגוע בו וכמה שיותר, וכמה שפחות הוא יתכונן.
דוד אמסלם:
זו המהות שלכם.
שלמה קרעי:
אל תגיד משך את העתירה - - -
יצחק פינדרוס:
שיקלי, אל תלך לבג"ץ אם אתה ימני.
יצחק פינדרוס:
אל תלך למקום הזה.
יצחק פינדרוס:
לבג"ץ הולכים רק עם D9 להוריד את הבניין.
אורלי לוי אבקסיס:
שאלה משפטית, איתן.
איתן גינזבורג:
אני בעיקר מקווה שלאור הרגישות של הדיון הזה אנחנו נקיים פה בכל זאת דיון רציני, כמו שמתחייב מהנושא הזה, נאפשר לא רק לחבר הכנסת שיקלי אלא לכל הדוברים לומר את דבריהם באופן מסודר וענייני.
איתן גינזבורג:
נשמור גם על כללי הנימוס וגם על כללי הדיבור וגם על הדיון, כפי שמקובל בוועדה הזאת.
איתן גינזבורג:
אנחנו מבקשים מהיועצת המשפטית לומר את הדברים שלה לחברי הוועדה ולחברי הכנסת, ואז נפתח בשמיעת טיעוני שני הצדדים.
קטי קטרין שטרית:
פתחת לה את המיקרופון?
אורלי לוי אבקסיס:
בטרם תחילת ההליך יש לי שאלה משפטית.
אורלי לוי אבקסיס:
איתן, שאלה פרוצדורלית.
יצחק פינדרוס:
יש לי שאלות לפני הדיון ולפני הדברים, שאלות משפטיות.
אורלי לוי אבקסיס:
יש שאלה פרוצדורלית.
אורלי לוי אבקסיס:
זה טוב גם לך כמנהל הוועדה.
שלמה קרעי:
פתחו לנו את המיקרופונים.
שלמה קרעי:
אין לו ברירה, הוא צריך לפתוח לארבל.
יצחק פינדרוס:
אני רוצה לדבר לפני היועצת המשפטית, לא אחרי שהיא תדבר.
איתן גינזבורג:
אחרי שהיא תדבר.
איתן גינזבורג:
כל הבקשות יישמעו אחרי שארבל תדבר.
איתן גינזבורג:
ארבל, בבקשה.
גיא בוסי:
אבל רגע, יש לי טענות מקדמיות.
איתן גינזבורג:
לא, אין טענות מקדמיות.
גיא בוסי:
שיירשם בפרוטוקול - - -
איתן גינזבורג:
עו"ד בוסי, לא יירשם דבר בפרוטוקול.
יואב קיש:
הוא רוצה לומר שאתה אפילו לא נותן לו להגיד טענות מקדמיות.
גיא בוסי:
אני רוצה שייכתב שסירבת לאפשר לי להעלות טיעונים מקדמיים לפני ארבל אסטרחן.
איתן גינזבורג:
עו"ד בוסי, אנחנו לא בבית משפט.
איתן גינזבורג:
אני מבקש ממך.
יואב קיש:
יש לו הערה מקדמית.
גיא בוסי:
הטיעונים המקדמיים נשמעים קודם.
יואב קיש:
איתן, אתה טועה.
איתן גינזבורג:
עו"ד בוסי, אתה תיתן לי לנהל את הדיון הזה.
אורלי לוי אבקסיס:
זה דיון שיפוטי.
איתן גינזבורג:
אני מבין, ואני עדיין מנהל את הדיון.
אורלי לוי אבקסיס:
זה טריבונל שמשמש טריבונל שיפוטי.
אמיר אוחנה:
איתן, זה דיון מעין שיפוטי.
איתמר בן גביר:
אתה אומר שאנחנו לא בבית משפט.
איתמר בן גביר:
מה זה לא בבית משפט?
איתמר בן גביר:
אם זה מעין שיפוטי אז תלמד את החוק.
איתמר בן גביר:
אתה אפילו לא למדת את החוק.
איתן גינזבורג:
חבר הכנסת בן גביר, אני קורא אותך לסדר בפעם הראשונה.
אורלי לוי אבקסיס:
תלמד את העבודה שלך.
גיא בוסי:
רגע, אבל אפשר לקבל החלטה על הטיעונים המקדמיים?
איתן גינזבורג:
עו"ד בוסי, אני מודיע לך, זה לא ימשיך ככה.
שלמה קרעי:
ארבל, תני לעורך דין להציג טיעונים מקדמיים לפני שאת מדברת.
יואב קיש:
איתן, תגיד לו שאתה לא נותן לו טיעונים מקדמיים וזהו.
איתן גינזבורג:
גיא, שמעת מה אמרתי לך?
איתן גינזבורג:
כרגע מי שמדברת זו עו"ד ארבל אסטרחן.
גיא בוסי:
זאת אומרת שאתה לא רוצה לשמוע את הטיעונים המקדמיים.
יואב קיש:
הוא לא נותן לך לשמוע טיעונים מקדמיים.
איתן גינזבורג:
בבקשה, ארבל.
ארבל אסטרחן:
חוות הדעת מונחת בפניכם, היא נמסרה לכם גם לפני הדיון, ולכן אני אחזור רק על עיקרי הדברים.
ארבל אסטרחן:
מונחת בפניכם בקשתו של ראש הממשלה ויו"ר ימינה, חבר הכנסת נפתלי בנט, שוועדת הכנסת תכריז על חבר הכנסת עמיחי שיקלי כעל מי שפרש מסיעת ימינה ופעל שלא בהתאם לעמדות הסיעה - -
איתן גינזבורג:
אני קורא אותך לסדר בפעם הראשונה.
אופיר כץ:
הוא בכנסת.
אופיר כץ:
למה הוא לא בא לדיון?
איתן גינזבורג:
אני קורא אותך לסדר פעם ראשונה, אופיר כץ.
אופיר כץ:
התרגלנו שהוא מפחד ממפגש עם אזרחים.
אופיר כץ:
גם ממפגש עם חברי כנסת הוא מפחד שהוא לא פה, הנוכל?
איתן גינזבורג:
אופיר, אני קורא אותך לסדר פעם שנייה.
איתן גינזבורג:
אתה בקריאה שנייה.
ארבל אסטרחן:
- - לרבות בהצבעות על כינון הממשלה, על חוק התקציב ועל אי אמון בממשלה.
ארבל אסטרחן:
לבקשה צורפה רשימה של התבטאויות והצבעות שלפי הנטען מהוות ראיה לכך שהוא אינו את עצמו כחלק מסיעת ימינה, פרש ממנה ופועל נגדה.
ארבל אסטרחן:
חבר הכנסת שיקלי מתנגד לבקשה הזו, והוועדה תשמע את הטענות והגרסאות השונות ותידרש להכריע ביניהן.
ארבל אסטרחן:
צריך להקדים ולומר מה המשמעות של ההחלטה שלכם ושל הכרזה על חבר הכנסת כפורש.
ארבל אסטרחן:
התוצאה המשמעותית ביותר, כידוע, היא שחבר כנסת שהוכרז כפורש לא יכול להתמודד בבחירות לכנסת הבאה במפלגה שהייתה מיוצגת בכנסת היוצאת.